wickkiey/tamil-wikipedia-chunked huggingface dataset:
# 19-ஆம் நூற்றாண்டு தமிழ் மருத்துவ நூல்கள்

**19-ஆம் நூற்றாண்டில் வெளியான தமிழில் வெளியான மருத்துவம் பற்றிய நூல்களின் பட்டியல்** கீழே உள்ளது. இவை ஐரோப்பியர் இந்தியாவுக்கு வந்த பின்னர் மேலை நாட்டு மருத்துவத்தை பின்பற்றி எழுதப்பட்ட நூல்கள்
1. சுகாதார விளக்கம் (1894)
1. மருத்துவ மாணாக்கியர்களுக்கும் சென்னை வைத்திய் வித்தியாசாலையில் கீழ்வகுப்பு மாணாக்கர்கட்கும் உபயோகமான கைப்புத்தகம் (1895)
1. நோயில்லா வாழ்வு (1895)
1. சுகாதார விளக்கம் (1896)
1. சுகவழிச் சுருக்கம் (1896)
1. சுகாதார விளக்கமும் வினாவும் (1898)
1. சுகாதார விளக்கமும் வினாவிடையும் (1898)
1. சுகாதார விளக்கம் (1899)
1. ம. ஜகன்னாதரின் சரீர வினா-விடை (1866)
1. கிரேயின் அங்காதி பாதம் (1872)
1. மானிட ரகசியம் என்னும் சரீர சாஸ்திரம் (1900)
1. சாமுவேல் ஃபிஸ்க் கிறீன் *4640 பக்கங்களில்* தன் மாணவர்களின் உதவியுடன் மேலை நாட்டு மருத்துவத்தையும் அறிவியலையும் மொழிபெயர்த்தார்.
1. கல்வின் கட்டரின் அங்காதிபாதம் சுகரணவாதம் உற்பாவனம் நூல் 204 பக்கம் (1852, 1857)
1. மேன் செல்லின் பிரசவ வைத்தியம் பக்கம் 258 (1857)
1. துருவிதரின் இரண வைத்தியம், பக்கம் 504, (1867)
1. கிரேயின் மனுஷ அங்காதி பாதம், பகக்ம் 838 (1872)
1. கூப்பரின் வைத்தியாகரம், பக்கம் 917 (1872)
1. மனுஷ சுகரண கலைச்சொற்கள், பக்கம் 134 (1872)
1. அருஞ்சொல் அகராதி, பக்கம் (??) (1875)
1. வெல்சின் கெமிஸ்தம் - பக்கம் 516 (1875)
1. டால்தனின் மனுஷ சுகரணம் - பக்கம் 590, (1883)
1. வா நிங்கின் சிகிச்சா வாகடம் - பக்கம் 574 (1888)
1. (மேலே உள்ள நூல்கள் யாவும் சாமுவேல் ஃபிஷ்கிறீன் அவர்களின் மேற்பார்வையில் மொழிபெயர்க்கப்பட்டு திருத்தப்பெற்றவை. தனெல். பி. சப்மன் 3 நூலும், ய. டன்வதர் ஒரு நூலும், பவுல் ஒரு நூலும், மொழிபெயர்த்தனர். சாமுவேல் ஃபிஷ்கிறீனின் மாணவர்களும் சேர்ந்து மொழி பெயர்த்தனர்)
1. மா. ஜெகந்நாதநாயுடு, பதார்த்தகுணரத்நாகரம் (1867)
1. மா. ஜெகந்நாதநாயுடு, பைஷ ஜகல்பம் (1879)
1. மா. ஜெகந்நாதநாயுடு, இங்கிலீஷ் வைதியசங்கிரகம் (1906)
1. மா. ஜெகந்நாதநாயுடு, பிரசவ வைத்தியம் (காலம்??)
1. டாக்டர் தனுஷ்கோடி ராஜா, சுகாதார, துப்புரவிற்கான நூல் (1869). இது 1000 படிகள் அடிக்கப்பட்டது. இது அரசின் அறிவுரைப்படி தெலுங்கு மொழியிலும் மொழி பெயர்க்கப்பட்டது
1. ஏ. ஜா. உவேரிங் துரை, மருத்துவர் இல்லாத ஊர் மக்களுக்கு மருந்தியல் நூல் (1843)
# ரசேநியாய் சண்டை

**ரசேநியாய் சண்டை** (*Battle of Raseiniai*) என்பது இரண்டாம் உலகப் போரின் கிழக்குப் போர்முனையில் சோவியத் ஒன்றியம், நாசி ஜெர்மனி இடையே நடைபெற்ற ஒரு கவசபடை மோதல். ஜூன் 23-27, 1941 காலகட்டத்தில் நடைபெற்ற இது பர்பரோசா நடவடிக்கையின் தொடக்ககட்ட சண்டைகளில் ஒன்றாகும்.  
ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றில் ஆர்மி குரூப் வடக்கு, பால்டிக் நாடுகளைத் தாக்கியது. அவற்றைப் பாதுகாக்க சோவியத் தளபதிகள் பால்டிக் நடவடிக்கையை மேற்கொண்டனர். அதன் பகுதியாக சோவியத் வடமேற்கு முனைப் படைப்பிரிவின் ஒரு பகுதியான 12வது விசையூர்தி கோர் ஜெர்மானிய 4வது பான்சர் ஆர்மியினை எதிர்த்தது. நெமான் ஆற்றைக் கடந்திருந்த ஜெர்மானியப் படைகளை சுற்றி வளைத்து அழிப்பது சோவியத் தளபதிகளின் திட்டம். இவ்விரு படைப்பிரிவுகளும் லித்துவேனியாவில் உள்ள ரசேநினாய் என்னும் இடத்தில் மோதின. நான்கு நாட்கள் தொடர்ந்து நடைபெற்ற இந்த டாங்கு மோதலில் சோவியத் படைப்பிரிவு முற்றிலுமாக அழிக்கப்பட்டது. இதனால் சோவியத் வடமேற்கு முனைப் படைப்பிரிவின் கவச ஊர்திகள் அனைத்தும் அழிந்தன. வெற்றிபெற்ற ஜெர்மானியப் படைகள் டகாவா ஆற்றை நொக்கி முன்னேறின.
# 20-ஆம் நூற்றாண்டு தமிழ் மருத்துவ நூல்கள்
1. மருத்துவர் எம். முத்து, உடற்கூறு (கையும் நெஞ்சுப் பகுதியும்); பட்டப்படிப்பு மருத்துவ மாணவர்களுக்காக எழுதப்பட்ட நூல்); தஞ்சை தமிழ்ப் பல்கலைக்கழகம் வெளியிட்ட பாடநூல்கள் வரிசை
1. மருத்துவர் ந. கிருட்டினமூர்த்தி, உடற்கூறு (வயிறும், கால் உறுப்புகளும்) பட்டப்படிப்பு மருத்துவ மாணவர்களுக்காக எழுதப்பட்ட நூல்); தஞ்சை தமிழ்ப் பல்கலைக்கழகம் வெளியிட்ட பாடநூல்கள் வரிசை
1. மருத்துவர் ஞா. இராஜராஜேசுவரி, மருத்துவர் அ. ஜெகதீசன், குழந்தை நல மருத்துவம் (இரண்டு தொகுதிகள்)
1. மருத்துவர் அ. கதிரேசன், காலரா கட்டுப்படுத்தலும் வழிமுறைகளும் (மொழிபெயர்ப்பு), (1995) உலக சுகாதாரக் கழகம்
1. மருத்துவர் அ. கதிரேசன், காசநோய் மருத்துவம் (மொழிபெயர்ப்பு), (1995),உலக சுகாதாரக் கழகம்
1. மருத்துவர் அ. கதிரேசன், தொற்றுநோய்கள், (1999), பாவை பதிப்பகம், சென்னை
1. பேராசிரியர் எஸ்.எம். பாலாஜி, உதடு அண்ணப்பிளவு-நவீன சிகிச்சை முறைகள் (2001). மருத்துவர் #எஸ்.எம். பாலாஜி பப்ளிகேஷன்ஸ். pp.&nbsp;220.
1. செ. ஆனைமுகன், மகப்பேறும் மகளிர் மருத்துவமும் (2003).  
இவை தவிர,
1. மணிமேகலைப் பிரசுரம் 40 நூல்களும்,
1. சைவசித்தாந்த நூற்பதிப்புக்கழகம் 11 நூல்களும்,
1. வானதி பதிக்கம் 12 நூல்களும்,
1. பூம்புகார் பதிப்பகம் 8 நூல்களும்,
1. கற்பகம் புத்தகநிலையம் 12 நூல்களும் மருத்துவத்தைப் பற்றி வெளியிட்டிருக்கின்றன
# 20-ஆம் நூற்றாண்டு தமிழ் மருத்துவ நூல்கள்

## களஞ்சியங்கள்

1. தமிழ்க் கலைக்களஞ்சியம் (1954-1968) பத்துத் தொகுதிகளில் மொத்தம் 228 கட்டுரகள் மருத்துவத்தைப் பற்றி உள்ளன.
1. தமிழ் வளர்ச்சிக் கழகம் வெளியிட்ட குழந்தைகள் கலைக்களஞ்சியத்தில் 60 கட்டுரைகள் மருத்துவத்தைப் பற்றி உள்ளன.
1. மருத்துவக் களஞ்சியம் *மொத்தம் 12 தொகுதிகள்* (1994 முதல் 2003 வரை)
1. தமிழ்ப் பல்கலைக்கழக அறிவியல் கலைக்களஞ்சியத்தில் (19 தொகுதிகள்) மொத்தம் 1694 கட்டுரைகள் மருத்துவம் சார்ந்தது.
# 20-ஆம் நூற்றாண்டு தமிழ் மருத்துவ நூல்கள்

## அகராதிகள்

1. டி.வி. சாம்பசிவம் பிள்ளையின், Tamil English Dictionary of Medicine, Chemistry and Allied Sciences Based on Indian Medical Science (1931), சித்த மருத்துவ ஆராய்ச்சிக் கழகம்
1. மணவை முஸ்தாபா, மருத்துவ அறிவியல் தொழில்நுட்பக் கலைச்சொல் களஞ்சிய அகராதி (1994)
1. அ.கி.மூர்த்தி, அறிவியல் அகராதி (மருத்துவச் சொற்களும் உள்ளன) (1994)
1. மருத்துவர் சாமி சண்முகம் *மருத்துவக் கலைச் சொற்கள்* (1996) - 17,000 சொற்கள்
1. ச. சம்பத்குமார், மருத்துவ அறிவியல் அகராதி (2000) 786 பக்கங்கள் கொண்ட அகராதி
1. முனைவர் நே. ஜோசப், மருத்துவக் கலைச்சொற்கள்" (2002), 8000 சொற்கள், தமிழ்ப் பல்கலைக்கழகம்
# 1869 ராஜபுதானா பஞ்சம்

**1869 ராஜபுதானா பஞ்சம்** (*Rajputana famine of 1869*) 1869 ஆம் ஆண்டு பிரித்தானிய இந்தியாவில் இராஜபுதனம் சமஸ்தானத்தையும், ஜபல்பூர், அஜ்மீர், மத்திய மாகாணம் மற்றும் பேரர், ஐக்கிய ஆக்ரா மற்றும் அயோத்தி மாகாணம் போன்ற பகுதிகளையும் பாதித்த ஒரு பெரும் பஞ்சம். இது **ராஜபுதானா பெரும் பஞ்சம்**, **ராஜபுதானா மற்றும் மேல் இந்துஸ்தான் பஞ்சம்**, **ராஜபுதானா பஞ்சம், 1868-70** ஆகிய பெயர்களாலும் குறிக்கப்படுகிறது.  
1868 ஆம் ஆண்டு பருவமழை தாமதமாகவும், வழக்கத்தை விடக் குறைவாகவும் பெய்தது. இதனால் ராஜபுதானத்தின் பெரும்பாலான பகுதிகளில் தீவனப் பற்றாக்குறையும் பல பகுதிகளில் குடிநீர்ப் பற்றாக்குறையும் ஏற்பட்டன. உணவுப் பற்றாக்குறையைப் போக்க உணவு தானியங்கள் மெதுவாக நகரும் ஒட்டகப் போக்குவரத்து மூலம் கொண்டுவரப்பட்டன. ஆனால் இவை பஞ்சத்தை சமாளிக்க போதுமானதாக இல்லை. மக்கள், தங்கள் கால்நடைகளுடன் பஞ்சம் பிழைக்க இடம் பெயரத் தொடங்கினர். ஆனால் அருகில் இருந்த பிரித்தானிய மாகாணமான ஆஜ்மீரில் மட்டுமே பஞ்ச நிவாரணப் பணிகள் மேற்கொள்ளப்பட்டன. ராஜபுதானா சமஸ்தானத்தில் நிவாரணப் பணிகள் நடைபெறவில்லை. இதனால் இடம் பெயர்ந்த மக்களிடையே அதிக எண்ணிக்கையில் பட்டினிச் சாவுகள் நிகழ்ந்தன. அடுத்த ஆண்டு மழை பெய்துவிடும் என்ற நம்பிக்கையில் தங்கள் கிராமங்களுக்குத் திரும்பியவர்கள் ஏமாற்றம் அடைந்தனர். 1869 இலும் பருவமழை பொய்த்து விட்டது. பட்டினிச் சாவுகள் தவிர காலராவால் பாதிக்கப்பட்டும் பல்லாயிரக்கணக்கானோர் மாண்டனர். 1870 இல் பருவமழை வழக்கம் போல் பெய்து அறுவடை நிகழ்ந்த பின்பே பஞ்சத்தின் கடுமை குறைந்தது.  
1866 ஒரிசா பஞ்சத்தில் நிவாரணப் பணிகளை மேற்கொள்ளத் தவறியதால் விமர்சனத்துள்ளாகியிருந்த காலனிய அதிகாரிகள், இப்பஞ்சத்தில் ஓரளவு நிவாரணப் பணிகளை மேற்கொண்டனர். ஆனால் அவை போதுமானதாக இல்லை. பிரித்தானிய அரசின் நேரடிக் கட்டுப்பாட்டில் இல்லாத ராஜபுதானா சமஸ்தானத்தில் நிவாரணப் பணிகள் எவையும் மேற்கொள்ளப்படவில்லை. இப்பஞ்சத்தின் விளைவாக ஏறத்தாழ 15 லட்சம் மக்கள் ராஜபுதானத்தில் மடிந்தனர்.
# 1869 ராஜபுதானா பஞ்சம்

## மேலும் பார்க்க

- பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு
# அலிகார் மாவட்டம்

**علی گڑھ ضلع**
|State = உத்தரப் பிரதேசம்
|Division = அலிகார்
|HQ = அலிகார்
|Map = India Uttar Pradesh districts 2012 Aligarh.svg
|Area =
|Rain =
|Population = 3,673,849 இது தோராயமாக மூரித்தானியா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 76வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் அலிகார் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 22.78%. அலிகார் மாவட்டத்தின் பாலின விகிதப்படி 1000 ஆண்களுக்கு 876 பெண்கள் உள்ளனர். மேலும் அலிகார் மாவட்ட மக்களின் கல்வியறிவு விகிதம் 69.61%.
# போர்த்துகேய கிழக்கிந்திய நிறுவனம்

**போர்த்துகேய கிழக்கிந்தியக் கம்பனி ** (Portuguese East India Company, போர்த்துக்கீச மொழி: Companhia do commércio da Índia அல்லது Companhia da Índia Oriental) ஓர் போர்த்துகல் நாட்டு முன்னுரிமை வழங்கப்பட்ட வணிக நிறுவனம் ஆகும்.
# போர்த்துகேய கிழக்கிந்திய நிறுவனம்

## பின்னணி

இந்தியாவில் போர்த்துகல் நடத்திய வணிகம் துவக்கத்திலிருந்தே அரசு ஏகபோகமாக இருந்துள்ளது. இதனை 1500ஆம் ஆண்டு வாக்கில் நிறுவப்பட்ட காசா ட இந்தியா என்ற அரச வணிக நிறுவனம் மேற்பார்வையிட்டு வந்தது. ஆண்டுதோறும் இந்தியாவிற்கு அனுப்பப்பட்ட போர்த்துக்கேய இந்தியக் கப்பல் அணியை நிர்வகித்து வந்தது.
இருப்பினும் 1560களில் காசாவின் நிதிநிலை மோசமடைய 1570இல் மன்னர் செபாஸ்டியன் இந்தியாவிற்கான வணிகத்தை மேற்கொள்ள அனைத்து போர்த்துகல் குடிமக்களுக்கும் உரிமை வழங்கினார். யாரும் முன்வராதநிலையில் 1578ஆம் ஆண்டில் ஒவ்வொரு ஆண்டும் காசா இந்தியாவிற்கான ஏகபோக வணிக உரிமத்தை தனியார் வணிகக் கூட்டமைப்புகளுக்கு வழங்கி வரலாயிற்று. ஆண்டு முழுமைக்குமான இந்த ஒபந்ந்த அமைப்பும் 1597இல் புறக்கணிக்கப்பட்டு அரச ஏகபோகம் தொடர்ந்தது.  
1580இல் ஏற்பட்ட ஐபீரிய ஒன்றியத்தின்படி இசுப்பானியாவின் மன்னர் பிலிப் II போர்த்துக்கல்லின் முடிமன்னர் ஆனார் 1598க்குப் பின்னர் ஆசிய வணிகத்திலும் போர்த்துக்கேய பேரரசின் உடமைகளிலும் டச்சு கிழக்கிந்தியக் கம்பனி, பிரித்தானியக் கிழக்கிந்தியக் கம்பனிகளின் ஆக்கிரமிப்பால் போர்த்துக்கல்லின் நிலையை உறுதிப்படுத்த மன்னர் சில சோதனைகளை மேற்கொள்ள வேண்டியதாயிற்று. 1605இல் *Conselho da Índia* என்ற மன்றத்தை நிறுவி போர்த்துகேய இந்தியாவை ஆப்ஸ்பர்க் முடியாட்சியின் நேரடி மேற்பார்வைக்கு கொண்டு வந்தார். இது முந்தைய போர்த்துக்கேய ஆணையங்களுடன் குறுக்கிட்டதால் 1614ஆம் ஆண்டில் இந்த மன்றத்தையும் கலைத்தார்.
# போர்த்துகேய கிழக்கிந்திய நிறுவனம்

## நிறுவனம்

ஆகத்து 1628ஆம் ஆண்டில் இறுதியாக மன்னர் பிலிப் III (இசுப்பானியாவின் IV ) வழங்கிய தனியுரிமையின்படி *Companhia do commércio da Índia* (அல்லது *Companhia da Índia Oriental*) செயலுக்கு வந்தது. இந்தக் கம்பனியின் நிர்வாகம் தலைவர் (ஜார்ஜ் மஸ்காரென்ஹாஸ்) ஒருவருடைய வழிகாட்டுதலில் முதலீட்டாளர்களின் ஆறு நிர்வாகிகளுடன் அமைக்கபட்ட *பொது இயக்குநர் வாரியத்தின்* (Câmara de Administração Geral) கட்டுபாட்டில் இயங்கியது. இந்த வாரியத்திற்கு முழு உரிமைகள் வழங்கப்பட்டிருந்தோதும் இவை, நீதி மன்ற செயல்கள், நிர்வாக நெறிமுறைகள் மற்றும் நிதி ஆளுமை ஆகியன மாட்ரிட்டில் இருந்த மன்னரது அவையின் *வணிக வாரியத்திற்கு* (Conselho do Comércio) பொறுப்பானது. தனியுரிமை சான்றிதழின்டி முழு மாற்றமடையக் கொடுக்கபட்ட இரண்டாண்டுகள் வரை வேந்திய *நிதி அவை* (Conselho da Fazenda) போர்த்துகேய இந்திய கப்பல் அணிகளையும் காசா ட இந்தியா மற்றும் இந்தியக் கிடங்குகளை இணையாக நிர்வகித்தது. கம்பனி காசாவில் சுங்கத் தீர்வைகளை வசூலித்தும் தினப்படி நிர்வாகத்தையும் கண்காணித்து வந்தது  
ஆறாண்டு கூட்டு்ப் பங்குகளுடன் நிறுவப்பட்ட கம்பனியின் பங்குகளை, குறைந்தது 100 பங்குகளுடன் (cruzados) மேலும் ஆறு ஆண்டுகளுக்கு வாங்க முடியும். இந்த நிறுவனத்திற்கு பவளம், மிளகு, இலவங்கம், கருங்காலி மற்றும் கடற் கிளிஞ்சல்கள் வணிகத்தில் ஏகபோக உரிமை வழங்கப்பட்டிருந்தது. தவிர டச்சு, ஆங்கிலேய கப்பல்களிடமிருந்து சூறையாடியவற்றைத் தக்க வைத்துக் கொள்ளவும் பிற நிர்வாக நீதித்துறை அதிகாரங்களும் வழங்கப்பட்டிருந்தது.  
மூன்றாண்டுகளுக்கு உறுதியளித்த 1,500,000 குருசடோக்களுடன் மன்னரே பெரும் முதலீட்டாளராக விளங்கினார் லிஸ்பன் போன்ற சில நகராட்சிகளும் முதலீடு செய்தன. தனிநபர்கள் மிகுந்த ஆர்வம் காட்டவில்லை. எனவே இதனை கவர்ச்சிகரமாக்க பங்கு ஈட்டைத்தவிர உறுதியான 4% ஆண்டு வட்டியும் வேறுசில சிறப்புரிமைகளும் (அரசவையில் பட்டம், கடன்
கைப்பற்றுகையிலிருந்து விலக்கு) வழங்கப்பட்டன. மேலும் இசுப்பானியா,இத்தாலி நாட்டினரும் முதலீடு செய்ய அனுமதிக்கப் பட்டனர். இருப்பினும் தனிநபர் முதலீட்டை ஈர்க்க இயலவில்லை. துவக்கத்தில் வரையறுக்கப்பட்ட முதலீட்டில் பாதியுடனேயே கம்பனி செயல்படத் துவங்கியது.
# போர்த்துகேய கிழக்கிந்திய நிறுவனம்

## முடிவு

போர்த்துக்கேய கிழக்கிந்திய கம்பனி வெற்றி பெறவில்லை. முதலீட்டாளர்கள் ஐயத்துடனேயே இருந்தனர்; வெளிநாட்டு போர்த்துக்கேய வணிகர்கள் புதிய நிறுவனத்தின் அதிகாரங்களை ஏற்கவில்லை; ஆங்கில-டச்சு நிறுவனங்களின் ஆதிக்கம் ஓங்கியதால் நறுமணப் பொருள் வணிக இலாபங்கள் சுருங்கின. இறுதியில் 1633ஆம் ஆண்டு ஏப்ரலில் கம்பனி திவாலானது. காசா ட இந்தியாவும் இந்திய வணிகமும் மீண்டும் வேந்திய நிதி அவையின் கீழ் கொணரப்பட்டன.
# அசோகர் கல்வெட்டுக்கள்

**அசோகர் கல்வெட்டுகள்** என்பன பேரரசர் அசோகர் ஆட்சியின் போது வடிக்கப்பட்ட கல்வெட்டுகளைக் குறிக்கும். இவரது கல்வெட்டுகள் இந்திய துணைக்கண்டத்தின் பல்வேறு இடங்களில் கிடைத்துள்ளன. இந்தக் கல்வெட்டுகள் இன்றைய இந்தியா, வங்காளதேசம், நேபாளம், ஆப்கானித்தான், பாக்கித்தான் ஆகிய பகுதிகளில் பரவிய, பௌத்த சமயத்தின் முதல் உறுதியான ஆதாரங்களை வழங்குகின்றன.
# அசோகர் கல்வெட்டுக்கள்

## குறிப்பிடத்தக்க கல்வெட்டுகள்

அசோகரது கல்வெட்டுகளை நான்கு வகையாக பிரித்துள்ளனர். அவைகள்:
- அசோகரின் பெரிய தூண் கல்வெட்டுக்கள்
- அசோகரின் சிறு தூண் கல்வெட்டுகள்
- அசோகரின் பெரும் பாறைக் கல்வெட்டுக்கள்
- அசோகரின் சிறு பாறைக் கல்வெட்டுக்கள்
# அசோகர் கல்வெட்டுக்கள்

## பதினான்கு பெரும் பாறை வெட்டுகள்

புகழ் பெற்ற பதினான்கு பாறை வெட்டின் ஆறாம் கருத்து மன்னர் மக்களின் பிரச்னைகளை உடனடியாக கவனிப்பதை உணர்த்துகிறது.  
<blockquote>"கடவுளுக்குப் பிரியமான மன்னர் பிரியதர்சி இவ்வாறு சொல்கிறார்: 'இதற்கு முன் அரசாங்க வேலைகளைச் சரியாகக் கவனிக்க முடியாமலும், சரியான நேரத்தில் சரியான தகவல்களைப் பெற முடியாத நிலையும் இருந்து வந்தது. அதனால், இந்தப் புதிய ஆணை பிறப்பிக்கப்படுகிறது. மாமன்னராகிய நான் எந்த நேரத்திலும், உணவு சாப்பிட்டுக்கொண்டு இருந்தாலும், அந்தப்புரத்தில் இருந்தாலும், படுக்கையறையில் சயனம்கொண்டு இருந்தாலும், தேரில் பயணம் செய்துகொண்டு இருந்தாலும், பல்லக்கில் இருந்தாலும், கேளிக்கை நிகழ்வுக்காக பூங்காவில் இருந்தாலும், வேறு எந்த இடத்தில் எப்படி இருந்தாலும், அரசாங்க அலுவலர்கள் மூலம் மக்களின் பிரச்னைகள் தொடர்பான தகவல்கள் உடனுக்குடன் எனக்கு அனுப்பப்பட வேண்டும். அதன் மூலம் மட்டுமே மக்களின் பிரச்னைகளை உடனடியாக என்னால் கவனிக்க முடியும். கொடை மற்றும் நலத் திட்டப் பொது அறிவிப்புகள் தொடர்பாக நான் வாய் வார்த்தைகளாகப் பிறப்பித்து இருக்கும் ஆணைகள் அல்லது அமைச்சர்களுக்கு வந்து சேரும் அவசர உத்தரவுகள் தொடர்பாக யாருக்காவது ஏதேனும் கருத்து வேறுபாடு ஏற்பட்டால், அது தொடர்பான தகவல்கள் உடனடியாக மன்னராகிய என்னிடம் வந்து சேரவேண்டும். இது என்னுடைய ஆணை. வேலையைக் கவனமாகச் செய்வதிலும் அதற்காக கடுமையாக உழைப்பதிலும் போதும் என ஒரு நாளும் நான் திருப்தி அடைவது இல்லை. மக்கள் அனைவரது நலத்தையும் பேணுவதை என்னுடைய கடமையாக நினைக்கிறேன். அதைச் சிறப்பாகச் செய்ய நான் கடும் முயற்சியை மேற்கொள்ள வேண்டியிருக்கிறது, ஆகவே, வேலைகளைத் தாமதமின்றி உடனே முடிக்க வேண்டும். மக்களின் நலத்தை முன்னெடுப்பதைவிட முக்கியமான வேலை ஏதும் இல்லை. இந்தத் தர்ம ஆணை, வெகு காலத்துக்கு இருப்பதற்காகவும், என் மகன்களும் பேரன்களும் அதற்கடுத்த சந்ததியினரும் இதன்படி நடந்து உலகின் நலத்தைப் பேணுவதற்காகவும், கல்வெட்டில் எழுதப்படுகிறது."</blockquote>
# அசோகர் கல்வெட்டுக்கள்

## ஜூனாகத் - கிர்நார் கல்வெட்டுகள்

கல்வெட்டு]]  
குஜராத் மாநிலத்தில் பிராமி எழுத்திலான மூன்று கல்வெட்டுகள் கிர்நார் மலையிலும் மற்றும் கிர்நார் மலையடிவார நகரமான ஜூனாகத்திலும் காணப்படுகிறது.
# அசோகர் கல்வெட்டுக்கள்

## தௌலி & ஜௌகுடா கல்வெட்டுக்கள்

மலையில் பிராமி எழுத்தில் அசோகரின் கல்வெட்டு]]
ஒடிசா மாநிலத் தலைநகர் புவனேஸ்வரத்திலிற்குத் தெற்கில், 8 கி.மீ. தொலைவில் உள்ள தௌலி மலைப் பகுதியில் பிராமி எழுத்தில் செதுக்கப்பட்ட அசோகரின் கல்வெட்டுகள் கிடைத்துள்ளது. இக்கல்வெட்டுகளில் பிக்குகள் மற்றும் பிக்குணிகள் கடைபிடிக்க வேண்டிய துறவற வாழ்க்கை நெறிகள் குறித்தும் மற்றும் அரசு அதிகாரிகளின் நன்னடைத்தைகள் குறித்தும் செதுக்கப்பட்டுள்ளது. மேலும் கஞ்சாம் மாவட்டத்தில் ஜௌகுடா பெரும் பாறைக் கல்வெட்டு உள்ளது.
# அசோகர் கல்வெட்டுக்கள்

## சன்னதி கல்வெட்டு

இந்தியாவின் கர்நாடகா மாநிலத்தில், குல்பர்கா மாவட்டத்தில், சித்தபூர் வருவாய் வட்டத்தில், பீமா ஆற்றின் கரையில் அமைந்த சன்னதி கிராமத்தில் அசோரின் பெயர் கொண்ட பிராகிருதம் மற்றும் பிராமி எழுத்துகளில் எழுதப்பட்ட கல்வெட்டுகள் கொண்டது மேலும் அசோகர் மற்றும் அவரது மனைவிமார்களுடன் கூடிய சுண்ணாம்புக் கல் சிற்பம் இங்கு கிடைத்துள்ளது.  
யில் அசோகரின் பெயர் பொறித்த கல்வெட்டு.]]
# அசோகர் கல்வெட்டுக்கள்

## மஸ்கி கல்வெட்டு

கர்நாடகா மாநிலத்தின் ராய்ச்சூர் மாவட்டத்தில் அமைந்த மஸ்கி தொல்லியல் களத்தில் கிடைத்த கல்வெட்டுக்களில் அசோகரை சிறப்பித்து கூறப்படும் *தேவனாம்பிரியா* எனப்பெயர் பொறித்த கல்வெட்டுக்கள் முதன்முதலாக கிடைத்துள்ளது. முன்னர் கிடைத்த அசோகரது கல்வெட்டுக்களில் *தேவனாம்பிரியதர்சி* எனும் பெயர் பொறித்த கல்வெட்டுககளே அதிகம் கிடைத்துள்ளது
# அசோகர் கல்வெட்டுக்கள்

## பாக்ராம் கல்வெட்டு

-அரமேய மொழிகளில் அசோகரின் பாக்ராம் கல்வெட்டு, காபூல் அருங்காட்சியகம்]]  
ஆப்கானிஸ்தான் நாட்டின் பார்வான் மாகாணத்தில் உள்ள பாக்ராம் நகரத்தில் கிரேக்கம் மற்றும் அரமேய மொழிகளில் எழுதப்பட்ட கல்வெட்டுக்கள் உள்ளது.
# அசோகர் கல்வெட்டுக்கள்

## காந்தாரக் கல்வெட்டுக்கள்

ஆப்கானித்தான் நாட்டின் பழைய காந்தாரம் நகரத்தில் பண்டைய கிரேக்கம் மற்றும் இந்தியாவின் பிராகிருத மொழிகளில் எழுதப்பட்ட அசோகரின் இரு மொழி கல்வெட்டு மற்றும் அசோகரின் அரமேய மொழி கல்வெட்டுகள் உள்ளது.
# அசோகர் கல்வெட்டுக்கள்

## சபாஷ் கார்கி கல்வெட்டு

எழுதப்பட்டசபாஷ் கார்கியின் அசோகரின் கல்வெட்டு, பெஷாவர்]]  
பாகிஸ்தானின் வடமேற்கில் அமைந்த கைபர் பக்துன்வா மாகாணத்தின், மார்தன் மாவட்டத்தில், சபாஷ் கார்கி ஊரில், அசோகர் கரோஷ்டி எழுத்துமுறையில் நிறுவிய கல்வெட்டு உள்ளது.
# அசோகர் கல்வெட்டுக்கள்

## தட்சசீலம் கல்வெட்டு

பாகிஸ்தானின் பஞ்சாப் மாநிலத்திலன் தட்சீலத்தில் உள்ள அசோகரின் தட்சசீலம் கல்வெட்டு மற்றும் ஆப்கானித்தானில் உள்ள காந்தாரக் கல்வெட்டுக்கள் பண்டைய கிரேக்கம் மற்றும் அரமேயம் என இரண்டு மொழிகளில் உள்ளது.
# அசோகர் கல்வெட்டுக்கள்

## இதனையும் காண்க

- அசோகர் கல்வெட்டுக்களின் பட்டியல்
- நிகாலி சாகர்
# காராமணி

**காராமணி** (*cowpea*, *Vigna unguiculata*) என்பது பயறு வகைகளில் ஒன்று. இதனைத் **தட்டைப்பயறு** என்றும் கூறுவர். இது கருமை நிறத்திலும், செந்நிறத்திலும் இருக்கும்.  
பயற்றினைத் தனியே வேகவைத்தும் உண்பர். குழம்பு, பொரியல், அவியல் துவையல் போன்றவற்றிலும் சேர்த்துக்கொள்வர். ஊறவைத்து அரைத்துப் பலகாரமும் சுடுவர். காராமணிப்பயறு மட்டுமல்லாமல் காராமணிப் பயற்றங்காய்களும் காய்கறிகளில் ஒன்றாகப் பயன்படுத்தப்படுகின்றன.  
மொச்சைக்கொட்டை போல காராமணிப் பயறும் வளி(வாயு)ப் பொருள் எனத் தமிழ்மருத்துவர்கள் கூறுகின்றனர். வானம்பார்த்த புன்செய் நிலத்தில் பயிரிடப்பட்டுவந்த காராமணிப்பயறு இப்போது நீர்ப்பாசனம் செய்தும் பயிரிடப்படுகிறது. இதனால் ஆண்டு முழுவதும் காராமணிப் பயற்றங்காய்கள் கிடைக்கின்றன.
# காராமணி

## காட்சி

<></>
# கிராண்டு ஹோட்டல் (திரைப்படம்)

***கிராண்டு ஹோட்டல் (Grand Hotel)*** 1932 இல் வெளியான அமெரிக்க நாடகத் திரைப்படமாகும். கிரேதா கார்போ, ஜான் பெர்ரிமோர், ஜோன் கிராபோர்ட், வால்லேஸ் பீயரி, லையோனால் பெர்ரிமோர், லூயிஸ் ஸ்டோன், ஜீன் ஹேர்ஸ்ஹோல்ட் ஆகியோர் நடித்துள்ளனர். சிறந்த திரைப்படத்திற்கான அகாதமி விருதினை மட்டுமே வென்றது.
# கிராண்டு ஹோட்டல் (திரைப்படம்)

## விருதுகள்

### அகாதமி விருதுகள்

#### வென்றவை

- சிறந்த திரைப்படத்திற்கான அகாதமி விருது
# படல மறை

**படல மறை** (ஆங்கிலம்: *Film Negative*) என்பது நிலைத்த ஒளிப்படக் கருவியில் ஒளிப்படத்தைப் பதிவு செய்வதற்காகப் பயன்படுத்தப்படும் படலம் ஆகும். இது நெகிழியால் செய்யப்பட்டிருக்கும். அத்தோடு, இதன் மீது ஒளி உணர் ஹாலைடு உப்புக்கள் கொண்ட திரவக் குழம்பு பூசப்பட்டிருக்கும். இந்தத் திரவக் குழம்பின் மீது தேவையான அளவு ஒளி பட்டவுடன் படல மறையில் மறை விம்பம் உருவாகும். சில வேதியியல் செயன்முறைகள் மூலம் புலனுறு பிம்பத்தைப் பெற முடியும்.  
கறுப்பு வெள்ளைப் படல மறையில் வெள்ளி உப்புக்கள் ஒரே படையில் காணப்படும். அதே நேரத்தில் நிறப் படலத்தில் குறைந்தது மூன்று படைகளாவது காணப்படும். கோடகலோர் 2 போன்ற நவீன நிறப் படலங்களில் 12 திரவக் குழம்புப் படைகள் காணப்படுகின்றன. அத்தோடு ஒவ்வொரு படையிலும் 20 வெவ்வேறு வேதியியல் பதார்த்தங்கள் காணப்படுகின்றன.  
ஒளிப்படவியலின் நீண்ட வரலாறு காரணமாகப் படல மறையில் அல்லது ஒளிப்படத் தாளில் இது வரை ஏறத்தாழ ஒரு டிரில்லியன் ஒளிப்படங்கள் உள்ளன. அவற்றின் மூலம் ஏறத்தாழ 10000 சதுர கிலோமீற்றர் (4000 சதுர மைல்) பிரதேசத்தை (வேல்சின் அரைவாசி) மறைக்க முடியும்.
# படல மறை

## படலத்தின் பொதுவான அளவுகள்

- 135
- மேம்பட்ட ஒளிப்பட முறைமைப் படலம்
- 110
- 126
- 127
- 120/220
# படல மறை

## நிறுவனங்கள்

டாய் நிப்பான் பிரிண்டிங், ஃப்யூஜி பிலிம், கோடாக், லக்கி, மிட்சுபிசி, போலராய்டு, சோலாரிஸ் முதலிய நிறுவனங்கள் படல மறைகளைத் தயாரிக்கின்றன.
# ரெபெக்கா (திரைப்படம்)

***ரெபெக்கா *** (*Rebecca*) 1940 இல் வெளியான அமெரிக்க இசைத் திரைப்படமாகும். டேவிட் சேல்ஸ்நிக் ஆல் தயாரிக்கப்பட்டு ஆல்பிரட் ஹிட்ச்காக் ஆல் இயக்கப்பட்டது. லாரன்ஸ் ஒலிவர், ஜான் பாண்டைன், சூடித் ஆண்டர்சன் ஆகியோர் நடித்துள்ளனர். இத்திரைப்படம் பதினொன்று அகாதமி விருதுகளுக்கு தேர்ந்தெடுக்கப்பட்டது. சிறந்த திரைப்படத்திற்கான அகாதமி விருதையும் சேர்த்து இரண்டு அகாதமி விருதுகளை வென்றது.
# ரெபெக்கா (திரைப்படம்)

## விருதுகள்

### 1940 அகாதமி விருது வென்றவை

- சிறந்த திரைப்படம் செல்ஸ்னிக் சர்வதேச திரைப்படங்கள் டேவிட் ஒ. செல்ஸ்னிக்
- சிறந்த ஒளிப்பதிவு, கருப்பு வெள்ளை சியார்ஜ் பார்ன்ஸ்
# ரெபெக்கா (திரைப்படம்)

## விருதுகள்

### 1940 அகாதமி விருது பரிந்துரைகள்

- சிறந்த நடிகர் லாரன்ஸ் ஒலிவியர்
- சிறந்த நடிகை ஜோன் ஃபான்டேன்
- சிறந்த துணை நடிகை ஜூடித் ஆன்டர்சன்
- சிறந்த இயக்குநர் ஆல்பிரட் ஹிட்ச்காக்
- சிறந்த கலை இயக்கம் லைல் வீலர்
- சிறந்த கலை அலங்காரம் ஜாக் காஸ்கிரோவ் மற்றும் ஆர்தர் ஜான்ஸ்
- சிறந்த திரை இயக்கம் ஹால் சி. கெர்ன்
- சிறந்த அசல் இசை பிரான்ஸ் வாக்ஸ்மேன்
- சிறந்த தழுவிய திரைக்கதை ராபர்ட் இ. ஷெர்வுட் மற்றும் ஜோன் ஹார்ரிசன்  
இரண்டு அமெரிக்க திரை நிறுவனத்தின் நூறு திரை ஆண்டுகளின் பட்டியல்களில் இடம்பெற்றுள்ளது.
- AFI's 100 ஆண்டுகள்... 100 Thrills #80
- AFI's 100 ஆண்டுகள்... 100 Heroes and Villains Mrs. Danvers, #31 Villain
# 9814072356 (எண்)

**ஒன்பது இலக்கத்து எண்பத்தோராயிரம் கோடி நான்கிலக்கத்து எழுபத்து இரண்டாயிரத்து முந்நூற்று ஐம்பத்தாறு** அல்லது **ஒன்பது பில்லியன் எண்ணூற்றுப் பதினான்கு மில்லியன் எழுபத்து இரண்டாயிரத்து முந்நூற்று ஐம்பத்தாறு** (ஆங்கிலம்: *Nine billion eight hundred and fourteen million seventy two thousand three hundred and fifty six*) என்பது 99066 என்பதன் வர்க்கமாகும். இது ஒன்று, இரண்டு, மூன்று, நான்கு, ஐந்து, ஆறு, ஏழு, எட்டு, ஒன்பது, சுழி ஆகிய இலக்கங்களை ஒரே ஒரு தடவை மாத்திரம் உருவாக்கப்பட்ட பெரிய மற்றும் 87ஆவது சதுர எண் ஆகும் (நேரிணைய எண் வரிசைக் கலைக்களஞ்சியத்தில் எண் வரிசை ஏ036745).
# 9814072356 (எண்)

## இயல்புகள்

- 9814072356 என்பது ஓர் இரட்டை எண்ணாகும்.
- <math>9814072356 = 99066^2</math> என்பது ஒரு நிறைவர்க்க எண்ணாகும்.
# வைதேகி அருவி

**வைதேகி அருவி** தமிழ்நாட்டில் கோவை மாவட்டத்தில் மேற்கு தொடர்ச்சி மலையில் வெள்ளியங்கிரி மலைகளின் தொடர்ச்சியாக கிழக்காக உள்ள மலையில், தொண்டாமுத்ததூருக்கு அருகே நரசீபுரம் கிராமத்துக்கு அருகில் மலைப்பகுதியில் அமைந்துள்ள அழகிய அருவியாகும். இது நொய்யலின் துணை ஆறுகளில் ஒன்றான தொள்ளாயிரம் மூர்த்தி கண்டி ஓடையில் அமைந்துள்ளது.இது செங்குத்தாகக் கொட்டாமல்,சரிவான பாறைகள் மீது சரிந்து ஓடும் அழகிய அருவியாகும். தொள்ளாயிரம் மூர்த்தி கண்டி அருவி என்பது இதன் இயற் பெயராகும் வைதேகி காத்திருந்தாள் திரைப்படத்தின் படப்பிடிப்பிற்கு பிறகு வைதேகி அருவி என அழைக்கப்படுகிறது. போளுவாம்பட்டி வனத்துறை சாவடியில் அனுமதி பெற்று 5 கி.மீ தொலைவுக்கு மலைப்பகுதியில் நடந்து சென்று அருவியை அடையலாம். இந்தப் பகுதியிலிருந்து 10 கி.மீ தொலைவில் புகழ்பெற்ற கோவை குற்றாலம் அருவி அமைந்துள்ளது.
# ஏட்டா மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி ஏட்டா மாவட்டத்தின் மொத்த மக்கட்தொகை 1,761,152. இது தோராயமாக காம்பியா நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 272வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் ஏட்டா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 12.77%. ஏட்டா மாவட்டத்தின் பாலின விகிதப்படி 1000 ஆண்களுக்கு 863 பெண்கள் உள்ளனர். மேலும் ஏட்டா மாவட்ட மக்களின் கல்வியறிவு விகிதம் 73.27%.
# ச. ம. நடேச சாஸ்திரி

பண்டித **சங்கேந்தி மகாலிங்கம் நடேச சாஸ்திரி** (எஸ். எம். நடேச சாஸ்திரி, 1859-1906) ஒரு தமிழக எழுத்தாளர். தமிழ்ப் புதின எழுத்தின் முன்னோடிகளில் ஒருவர். 1894 ஆம் ஆண்டு “தானவன்” என்ற புதினத்தை எழுதினார். தமிழின் முதல் துப்பறியும் புதினமாக இது கருதப்படுகிறது. தமிழில் மொத்தம் ஆறு புதினங்களையும் பல மொழிபெயர்ப்பு நூல்களையும் எழுதியுள்ளார். ஆங்கிலத்திலும் பல நூல்களை எழுதியுள்ளார்.
# ச. ம. நடேச சாஸ்திரி

## படைப்புகள்

### தமிழ்

- தீனதயாளு
- தானவன் என்ற போலிஸ் நிபுணன் கண்டுபிடித்த அற்புத குற்றங்கள்
- திக்கற்ற இரு குழந்தைகள்
- மதிகெட்ட மனைவி
- திராவிட பூர்வகாலக் கதைகள்
- திராவிட மத்தியகாலக் கதைகள்
# ச. ம. நடேச சாஸ்திரி

## படைப்புகள்

### ஆங்கிலம்

- The Dravidian Nights Entertainments
- The King and his four ministers
- Tales of Tennalirama
- Hindu Feasts, Fasts and Ceremonies
- Indian Tales of Fun, Folly and Folk-Lore
# கணினி நிரலாக்கம்

**கணினி நிரலாக்கம்** (பெரும்பாலும் நிரலாக்கம் என்று சுருக்கமாக), கணினி நிரல்களின் மூல நிரல் வடிவமைத்தல், எழுதுதல், பராமரித்தல், சோதனை செய்தல் மற்றும் பிழைத்திருத்தம் என்பன சார்ந்த செயல்முறை ஆகும். இந்த மூல நிரல் ஒன்று அல்லது அதற்கு மேற்பட்ட நிரலாக்க மொழிகளில் எழுதப்படுகிறது. நிரலாக்கத்தின் நோக்கம் கணினிகளை குறிப்பிட்ட செயல்பாடுகளை செய்யவிக்க அல்லது தேவையான நடவடிக்கைகளை வெளிப்படுத்த பயன்படுத்தும் வழிமுறைகளின் தொகுப்பை உருவாக்கல் ஆகும். மூல நிரல் எழுதும் செயலில் பெரும்பாலும் பயன்பாடு பற்றிய களஅறிவு, சிறப்பு வழிமுறைகள் மற்றும் முறைசார் தர்க்கம் உட்பட பல்வேறு துறைசார் நிபுணத்துவம் தேவைப்படுகிறது.
# முதலாம் லியோனிடாசு

**முதலாம் லியொனிடாசு** (தோரிக கிரேக்கம்: , **; ஐயோனிக கிரேக்கம்: Λεωνίδης, *Leōnidēs*; "சிங்கத்தின் மகன்"; பொ.மு.540 - ஆகத்து 9 480 BCE) என்பவர் சுபார்டாவின் நாயகன் மற்றும் மன்னனாவார். இவர் ஹெரக்கில்சு என்ற தொன்ம நாயகனின் வழிவந்தவர்களாக கருதப்படும் அகியட் பரம்பரையின் 17ஆவது மன்னர். இரண்டாம் அனெக்சுட்ரான்டிடாசு மைந்தர்களில் ஒருவர். இவர் தேமோபைலேச் சமர் என்ற கிரேக்க பாரசீக யுத்தத்திற்காக அறியப்படுபவர்.
# முதலாம் லியோனிடாசு

## தேமோபைலேச் சமர்

இவர் கிரேக்க பாரசீக போர் சமர்களில் ஒன்றான தேமோபைலேச் சமரில் முதலாம் செர்க்சீசு என்ற பாரசீக பேரரசனின் 30,000 படைவீரர்களை எதிர்த்து தன்னுடைய 300 இசுபாட்டன் வீரர்களை மட்டும் வைத்துக்கொண்டு பாரசீக படைக்கு பெரும் சேதத்தை உண்டாக்கினார். தன் 300 வீரர்கள் கொண்ட படை அழிந்துவிடும் என்பதை அறிந்தும் சுபார்டானியர்களின் கொள்கையான "வெற்றி அல்லது வீரமரணம்" என்பதின்படி பாரசீக பெரும்படையிடம் வீரமரணம் அடைந்தார்.
# முதலாம் லியோனிடாசு

## தேமோபைலேச் சமர்

### திரைப்படம்

இம்மன்னனின் கதாப்பாத்திரத்தையும் 300 வீரர்களின் கதாப்பாத்திரங்களையும் நாயகமாகக் கொண்டு எடுக்கப்பட்ட தமிழ் மொழிமாற்று திரைப்படமே 300 பருத்திவீரர்கள் என்ற திரைப்படமாகும்.
# மகாமாயா நகர் மாவட்டம்

**மகாமாயா நகர் மாவட்டம்** (, ) இந்தியாவின் உத்தரப்பிரதேச மாநிலத்திலுள்ள மாவட்டங்களுள் ஒன்று. இது முன்பு **ஹத்ரஸ் மாவட்டம்** என அழைக்கப்பட்டது. இம்மாவட்டத்தின் நிர்வாகத் தலைமையிடம் ஹாத்ரஸ் நகரம் ஆகும். இம்மாவட்டத்தின் பரப்பு 1800.1 கி.மீ.².
கௌதம புத்தரின் தாயான மகாமாயாவின் பெயரால் இம்மாவட்டம் இப்பெயர் பெற்றது.
# மகாமாயா நகர் மாவட்டம்

## வரலாறு

மகாமாயா நகர் மாவட்டம் 3 மே, 1997ல் அலிகார் மற்றும் மதுரா மாவட்ட பகுதிகளை இணைத்து உருவாக்கப்பட்டது.
# மகாமாயா நகர் மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி ஹாத்ரஸ் மாவட்டத்தின் மொத்த மக்கட்தொகை 1,565,678. இது தோராயமாக காபோன் நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 318வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மகாமாயா நகர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.19%. மகாமாயா நகர் மாவட்டத்தின் பாலின விகிதப்படி 1000 ஆண்களுக்கு 870 பெண்கள் உள்ளனர். மேலும் மகாமாயா நகர் மாவட்ட மக்களின் கல்வியறிவு விகிதம் 73.1%.
# மைய வணிகப் பகுதி

ப் பகுதி எனப்படும், இலண்டனின் மைய வணிகப் பகுதிகளுள் ஒன்று]]
**மைய வணிகப் பகுதி** (*Central Business District, CBD*) என்பது, ஒரு மாநகரத்தின் வணிக மையமாகவும், பெரும்பாலும் அதன் புவியியல் மையமாகவும் விளங்கும் ஒரு பகுதி ஆகும். இதை **மாநகர மையம்** என்றும் அழைப்பதுண்டு. இதன் கட்டிடங்கள், அதன் நகர கட்டிட வரலாற்றுடன் நெருங்கிய உறவு கொண்டிருக்கும். இவ்விடத்தில் வாழும் மக்களின் அடர்வும் குறைவாகவே இருக்கும். வட அமெரிக்காவில் இருக்கும் நகர நடுவத்திலிருந்து, இம்மைய வணிகப் பகுதியானது கோட்பாடு அடிப்படையில் வேறுபாடு உடையதாகும்..
# மைய வணிகப் பகுதி

## மேலோட்டம்

மாநகரங்களின் மையமான "மைய வணிகப் பகுதி"யில் சில்லறை வணிகக் கட்டிடங்களும், அலுவலகக் கட்டிடங்களும் செறிவாக அமைந்து காணப்படும். மைய வணிகப் பகுதி, வழமையான நகர்ப்புற அடர்த்தியிலும் கூடிய அடர்த்தியைக் கொண்டிருக்கும். அத்துடன், நகரின் மிகவும் உயர்ந்த கட்டிடங்களும் இப்பகுதியிலேயே காணப்படுவது வழக்கம். இலண்டன் நகரம் மூன்று மாநகர மையங்களைக் கொண்டிருக்கிறது. இலண்டன் மாநகரம், நடுக்காலத்தைச் சார்ந்த வெஸ்ட்மின்ஸ்டர் மாநகரம், மாற்றியமைக்கப்பட்ட இறங்குதுறைப் பகுதி என்பனவே அவை. இது போலவே மெக்சிக்கோ நகரம், தாய்ப்பே நகரம் என்பனவும் வேறும் பல நகரங்களும் ஒன்றுக்கு மேற்பட்ட மையப் பகுதிகளைக் கொண்டிருக்கின்றன.  
மைய வணிகப் பகுதியின் வடிவமும், வகையும் பெரும்பாலும் அம்மாநகரின் வரலாற்றைக் காட்டுவனவாக இருக்கின்றன. இவ்வாறு பழமையான மாநகர மையப் பகுதிகளின் வரலாற்றுச் சிறப்புக் காரணமாக அப்பகுதிகளில் உயரமான புதிய கட்டிடங்களைக் கட்ட அநுமதிப்பதில்லை. இதனால், உயரமான கட்டிடங்களுடன் கூடிய நிதிப் பகுதியும், நிர்வாகப் பகுதிகளுக்கான மையம், பழைய நகரத்திலிருந்து, சற்று விலகி மாநகரத்தின் வேறு பகுதியில் அமைவது உண்டு. விரைவாக வளர்ச்சியடைந்த மாநகரங்களும், அண்மைக்காலத்தில் தோற்றம் பெற்று வளர்ந்த மாநகரங்களும் உயர்ந்த கட்டிடங்களுடன் கூடிய ஒரே மைய வணிகப் பகுதிகளைக் கொண்டிருக்கின்றன. வட அமெரிக்காவின் மேற்கு அரைப் பகுதியைச் சேர்ந்த நகரங்கள் பல இவ்வாறானவை.  
மைய வணிகப் பகுதியில் வாழும் மக்களின் எண்ணிக்கை வழமையாக மிகக் குறைவாகவே இருக்கும். எடுத்துக்காட்டாக, 1700 ஆம் ஆண்டில் 200,000 ஆக இருந்த இலண்டன் மாநகரத்தின் மக்கள் தொகை இன்று மைய வணிகப் பகுதியாக இருக்கும் அதே பகுதியில் 10,000 ஆகக் குறைந்து விட்டது. எனினும் சில வேளைகளில், குறிப்பாக ஆசுத்திரேலியா, கனடா போன்ற நாடுகளில் உள்ள சில பெரிய நகரங்களின் மைய வணிகப் பகுதிகளில் மக்கள் தொகை கூடி வருகிறது. இளம் உயர்தொழில் துறையினரும், வணிகத் துறைகளில் தொழில் புரிவோரும் மைய வணிகப் பகுதிகளில் உள்ள மாடிக் குடியிருப்புக்களுக்கு இடம்பெயர்வதே இதற்கான காரணம்.
# மைய வணிகப் பகுதி

## மை.வ.பகுதியில் நிலங்களின் மதிப்பு வேறுபாடுகள்

மைய வணிகப் பகுதி நிலங்களைப் பயன்படுத்தும் சில்லறை வணிகம், அலுவலகம், குடியிருப்பு போன்ற பல்வேறு துறையினரும், அங்குள்ள அணுகுவதற்கு வசதியான நிலங்களைப் பெறுவதற்குப் போட்டியிடுகின்றனர். அந் நிலத்துக்காக அவர்கள் தர விரும்பும் விலை கேள்வி வாடகை எனப்படும். நகரம் ஒன்றில் இவ்வாறான நிலங்களின் அமைவிடத்துக்கும், அவற்றின் கேள்வி வாடகைக்கும் இடையிலான தொடர்பை "கேள்வி வாடகை வரைபு" மூலம் காட்டலாம். இவ்வரைபின் மூலம், வசதியாக அணுகத்தக்க இடங்கள் மையப் பகுதியிலேயே அமைந்திருப்பதையும், அவ்விடங்களில் உள்ள நிலங்கள் பெறுமதி கூடியவையாகவும் இருப்பதை அறிந்துகொள்ள முடியும். இது கேள்வி வாடகைக் கோட்பாடு எனப்படுகின்றது.
# இந்திரா சௌந்தர்ராஜன்

**இந்திரா சௌந்தர்ராஜன்** (13 நவம்பர் 1958 - 10 நவம்பர் 2024) ஒரு தமிழக எழுத்தாளர். இவரது இயற்பெயர் பி சௌந்தர்ராஜன். சிறுகதைகள், நாவல்கள், தொலைக்காட்சி தொடர்கள் மற்றும் திரைக்கதைகள் எழுதிவரும் இவர் தமிழ் வாசகர்களால் நன்கு அறியப்பட்டவர். தனது 65 ஆவது வயதில் மதுரை டி. வி. எஸ். நகரில் காலமானார்.  
இவர் தென்னிந்திய இந்துமத பாரம்பரியம் மற்றும் புராண இதிகாசங்களைக் கலந்து எழுதுவதில் வல்லவர். இவருடைய கதைகள் பொதுவாக அமானுட நிகழ்வு, தெய்வீக தலையீடு, மறுபிறவி, பேய்கள் போன்ற விஷயங்களை உள்ளடக்கியிருக்கும். இவர் கதைகள் தமிழ் நாட்டின் பல பகுதிகளில் வாழும் மக்கள் தெரிவித்த உண்மை நிகழ்வுகளின் அடிப்படையிலும் அமைந்துள்ளன.  
இவருடைய இரண்டு அல்லது மூன்று புதினங்களாவது ஒவ்வொரு மாதமும் கிரைம் ஸ்டோரி மற்றும் இன்றைய கிரைம் நியூஸ் போன்ற பதிப்பாளர்களால் வெளியிடப்படுகின்றன.
# இந்திரா சௌந்தர்ராஜன்

## தேர்ந்தெடுத்த படைப்புகள்

### கதை

- *எங்கே என் கண்ணன்*
- *கல்லுக்குள் புகுந்த உயிர்*
- *நீலக்கல் மோதிரம்*
- *சோமஜாfலம்*
- *உன்னைக் கைவிடமாட்டேன்*
- *நந்தி ரகசியம்*
- *சதியை சந்திப்போம்*
- *தேவர் கோயில் ரோஜா*
- *மாய விழிகள்*
- *மாயமாகப் போகிறாள்*
- *துள்ளி வருகுது*
- *நாக பஞ்சமி*
- *கண் சிமிட்டும் இரத்தினக்கல்*
- *தங்கக் காடு*
- *காற்று காற்று உயிர்*
- *தோண்டத் தோண்டத் தங்கம்*
- *அஞ்சு வழி மூணு வாசல்*
- *உஷ்*
- *மகாதேவ ரகசியம்*
- *சுற்றி சுற்றி வருவேன்*
- *காற்றாய் வருவேன்*
- *கோட்டைப்புரத்து வீடு*
- *ரகசியமாய் ஒரு ரகசியம்*
- *சிவஜெயம்*
- *திட்டி வாசல் மர்மம்*
- *வைரபொம்மை*
- *காதல் குத்தவாளி*
- *கிருஷ்ண தந்திரம்*
- *பெண்மனம்*
- *பேனா உளவாளி*
- *ஜீவா என் ஜீவா*
- *சொர்ண ரேகை*
- *விடாது கருப்பு*
- *இயந்திர பார்வை*
- *வானத்து மனிதர்கள்*
- *ருத்ர வீணை பகுதி 1 ,2 ,3 & 4*
- *விக்ரமா விக்ரமா பகுதி 1 & 2*
- *கன்னிகள் ஏழுபேர்*
- *ஆயிரம் அரிவாள் கோட்டை*
- *தேடாதே தொலைந்து போவாய் பகுதி 1 & 2*
- *சிவமயம் பகுதி 1 & 2*
- *விரல் மந்திரா*
- *நான் ராமசேஷன் வந்திருக்கேன்*
- *ஒளிவதற்கு இடமில்லை*
- *அது மட்டும் ரகசியம்*
- *பல்லவன் பாண்டியன் பாஸ்கரன்*
- *மேலே உயரே உச்சியிலே பகுதி 1 & 2*
- *நாக படை*
- *மாயமாய் சிலர்*
- *மாய வானம்*
- *ரங்கா நீதி*
- *அப்பாவின் ஆத்மா*
- *சீதா ரகசியம்*
- *காற்றோடு ஒரு யுத்தம்*
- *நாக வனம் (இன்னும் வெளியிடப்படவில்லை)*
- *அசுர ஜாதகம்*
- *முதல் சக்தி*
- *இரண்டாம் சக்தி*
- *மூன்றாம் சக்தி*
- *நான்காம் சக்தி*
- *ஐந்தாம் சக்தி*
- *ஆறாம் சக்தி*
- *ஏழாம் சக்தி*
# இந்திரா சௌந்தர்ராஜன்

## தொலைக்காட்சித் தொடர்கள்

- *என் பெயர் ரங்கநாயகி*
- *சிவமயம்*
- *ருத்ர வீணை*
- *விடாது கருப்பு*
- *மர்ம தேசம் - ரகசியம், விடாது கருப்பு (கருப்பு எப்போதும் மறக்க மாட்டேன்), சொர்ண ரேகை (கோல்டன் பாம் லைன்ஸ்), இயந்திர பார்வை, வானத்து மனிதர்கள்*
- *மாய வேட்டை*
- *சொர்ண ரேகை*
- *எதுவும் நடக்கும் (வானத்து மனிதர்கள் நாவல்)*
- *யாமிருக்க பயமேன்*
- *அத்தி பூக்கள்*
- *ருத்ரம் (ஜெயா டிவி)*
- ''சிவ இரகசியம் (ஜீ தமிழ்)"
- *கிருஷ்ணதாசி* (சன் தொலைக்காட்சி)
# இந்திரா சௌந்தர்ராஜன்

## திரைக்கதைகள்

- *சிருங்காரம் (2007)*
- *ஆனந்தபுரத்து வீடு* (2010)
- *இருட்டு* (2019)
- *கட்டில்* (2023)
# இந்திரா சௌந்தர்ராஜன்

## தமிழ்நாடு அரசு பரிசு

இவர் எழுதிய *"என் பெயர் ரங்கநாயகி"* எனும் நூல் தமிழ் வளர்ச்சித் துறையின் 1999 ஆம் ஆண்டிற்கான சிறந்த நூல்களில் புதினம் வகைப்பாட்டில் மூன்றாம் பரிசு பெற்றிருக்கிறது.
# புதுக்கோட்டை அருங்காட்சியகம்

**புதுக்கோட்டை அருங்காட்சியகம்** தமிழ்நாட்டின் புதுக்கோட்டை மாநகரின் திருக்கோகர்ணத்தில் 1910 ஆம் ஆண்டில் புதுக்கோட்டையை ஆண்ட தொண்டைமான் மன்னர்களால் தொடங்கப்பெற்ற பழமையான அருங்காட்சியகம் ஆகும். இவ்வருங்காட்சியகம், தமிழக அரசின் தொல்லியல் துறையின் கீழ் இயங்கி வருகிறது. இந்த அருங்காட்சியகம் ஒரு காப்பாட்சியரால் நிருவகிக்கப்பெறுகின்றது. தமிழகத்தில் உள்ள அருங்காட்சியகங்களில் இரண்டாவது பெரிய அருங்காட்சியகமாக இது கருதப்படுகிறது.
# புதுக்கோட்டை அருங்காட்சியகம்

## அறிமுகம்

புதுக்கோட்டை தமிழக மாவட்டங்களில் ஒன்றாகும். 1974-ஆம் ஆண்டு சனவரி 14-ஆம் நாள் மாவட்டமாக உருவாகியது. இம்மாவட்டம் தமிழ் நாட்டின் 15-ஆவது மாவட்டமாக உருவானது. தொண்டைமான் மன்னர்களின் முடியாட்சியில் இருந்த புதுக்கோட்டைத் தனியரசு 03.03.1948-இல் இந்திய ஒன்றியத்துடன் இணைக்கப்பெற்றது.
# புதுக்கோட்டை அருங்காட்சியகம்

## காட்சிப் பொருட்கள்

இந்த அருங்காட்சியகத்தில் புதுக்கோட்டையை ஆண்ட தொண்டைமான் மன்னர்கள் குறித்த செப்பேடுகள், பதப்படுத்தப்பட்ட விலங்குகள், பறவைகள், கல்வெட்டுகள், கல் சிலைகள், கனிமங்கள், மரப் படிமங்கள், உலர் தாவரங்கள், மூலிகைப்பொருட்கள், கூத்து கலைப்பொருட்கள், பனையோலைகள்,அருங்காட்சியக வெளியீடுகள், உலோகப் படிமங்கள், கலைப்பொருட்கள், தொல் தமிழர்கள் பயன்படுத்திய பொருட்கள், முதுமக்கள் பானைகள், சுடுமண் படிமங்கள், மாந்த உடல் மாதிரிகள், கல் வகைகள், தொல்லுயிரிப் படிமங்கள், கனிமங்கள் ஆகியன காட்சிப்படுத்தப்பெற்று உள்ளன.
# மண-மரங்கள்

**மண-மரங்கள்** என்பவை இயற்கையிலேயே நறுமணம் கமழும் மரம், செடி, கொடி, வேர் வகைகளாகும். இவற்றில் பூக்களை மணத்திற்காக பெண்கள் சூடிக்கொள்கின்றார்கள். இறை வழிபாட்டிற்கு நறுமண மலர்கள் பயன்படுகின்றன. மண மரங்கள் பரப்பும் மணங்களை மக்கள் முகர்ந்து மகிழ்கின்றனர்.
# மண-மரங்கள்

## பட்டியல்

- அகில்
- ஏலம்
- கிராம்பு
- சந்தனம்
- பட்டை (இலவங்கப் பட்டை)
- வெட்டிவேர்
# மண-மரங்கள்

## காட்சி

<></>
# வாதுமை

**வாதுமை** பருப்பு அல்லது கொட்டை பெறப்படும் மரம் ஆகும். பாதாம் பருப்பை **வாதுமை** எனவும் கூறுவர். வாதுமை கொட்டைகளை வலாங்கொட்டை எனவும் கூறுவர். இக் கொட்டைகள் சுவைமிக்கவை. பாதாம் மரங்கள் மத்திய கிழக்கை பூர்வீகமாகக் கொண்டவை, இங்கேயே இவை அதிகம் உற்பத்தி செய்யப்படுகின்றன. ஆசியாவின் வெப்ப மண்டல நாடுகளில் வளர்கின்றன.
# கன்ஷி ராம் நகர் மாவட்டம்

**கன்ஷி ராம் நகர்** (, )இந்தியாவின் உத்தரப்பிரதேச மாநிலத்தின் 71வது மாவட்டம் ஆகும். இதன் நிர்வாகத் தலைமையிட நகரம் காஸ்கஞ்ச் ஆகும். இம்மாவட்டம் அலிகார் கோட்டத்தில் அமைந்துள்ளது. இம்மாவட்டத்தில் கஸ்கஞ், படியாலி, சஹாவர் ஆகிய வட்டங்கள் உள்ளன். இம்மாவட்டத்தின் தலைநகரம் கஸ்கஞ் ஆகும்.
# கன்ஷி ராம் நகர் மாவட்டம்

## மக்கள் வகைப்பாடு

2011 ஆம் ஆண்டு மக்கட்தொகை கணக்கெடுப்பின் படி கன்ஷி ராம் நகர் மாவட்டத்தின் மொத்த மக்கட்தொகை 1,438,156. இது தோராயமாக சுவாசிலாந்து நாட்டின் மக்கட்தொகைக்கு சமமானதாகும். இதன் மூலம் இம்மாவட்டம் இந்தியாவில் உள்ள 640 மாவட்டங்களில் 345வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் கன்ஷி ராம் நகர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 17.05%. கன்ஷி ராம் நகர் மாவட்டத்தின் பாலின விகிதப்படி 1000 ஆண்களுக்கு 879 பெண்கள் உள்ளனர். மேலும் கன்ஷி ராம் நகர் மாவட்ட மக்களின் கல்வியறிவு விகிதம் 62.3%.
# தேசிய நெடுஞ்சாலை 17 (இந்தியா)

**தேசிய நெடுஞ்சாலை 17** (*'தே.நெ 17*)' இந்தியாவின் மும்பை அருகே உள்ள பன்வேல் நகரையும், கேரளாவில் உள்ள கொச்சி நகரையும் இணைக்கும் நெடுஞ்சாலை ஆகும். இதன் நீளம் 1296 கி.மீ. (805 மைல்). இது இந்தியாவின் 7 வது நீளமான தேசிய நெடுஞ்சாலை. இது கோவா தலைநகர் பணஜி வழியே செல்கிறது.
# தேசிய நெடுஞ்சாலை 17 (இந்தியா)

## வழி

இது கொச்சி முதல் பன்வேல் வரை மேற்கு கடற்கரை வழியாக செல்கிறது.
# தேசிய நெடுஞ்சாலை 17 (இந்தியா)

## முக்கிய நகரங்கள்

- பன்வேல்
- பணஜி
- மங்களூர்
- கோழிக்கோடு
- கண்ணூர்
- கொச்சி
# கிளமெண்ட் அட்லீ

க்கு வெளியே ஆறாம் ஜார்ஜுடன் கிளமென்ட் அட்லீ]]  
**கிளமெண்ட் ரிச்சர்டு அட்லீ** அல்லது **கிளமென்ட் அட்லீ** (*Clement Richard Attlee*, 03 சனவரி 1883 - 08 அக்டோபர் 1967) பிரிட்டனைச் சேர்ந்த அரசியல்வாதியும் ஐக்கிய ராச்சியத்தின் முன்னாள் பிரதமரும் ஆவார். இங்கிலாந்து இரண்டாம் உலகப்போரில் ஈடுபட்டுகொண்டிருந்த நேரம் அந்நாட்டின் முதல் துணை பிரதமராக பதவியேற்றவர். 1945 ஆம் ஆண்டு வின்ஸ்டன் சர்ச்சிலின் பழமைவாதக் கட்சி ஆட்சியை இழந்தபோது தொழிலாளர் கட்சியின் தலைவராக இருந்த அட்லீ ஐக்கிய இராச்சியத்தின் பிரதமரானர். 1945 ஆம் ஆண்டிலிருந்து 1951 ஆம் ஆண்டுவரை அந்த பதவியில் இருந்தார். இவரது ஆட்சி காலத்தில்தான் இந்தியா, பாகிஸ்தான், பர்மா ( மியான்மர்), சிலோன் (இலங்கை) போன்ற காலனி நாடுகள் பிரித்தானிய அரசிடம் இருந்து விடுவிக்கப்பட்டு சுதந்திரம் அடைந்தன. அட்லீ தனது தொழிலாளர் கட்சியின் தலைவராக 1935 ஆம் ஆண்டிலிருந்து 1955 ஆம் ஆண்டுவரை நீடித்திருந்தார்.
# கா. கோவிந்தன்

புலவர் **கா. கோவிந்தன்** (ஏப்ரல் 15, 1915 - சூலை 1, 1991) ஒரு தமிழக அரசியல்வாதி மற்றும் எழுத்தாளர் ஆவார். தமிழ்நாடு சட்டமன்ற அவைத்தலைவராக இருமுறையும், துணைத்தலைவராக ஒருமுறையும் பணியாற்றியுள்ளார். இவர் திராவிட முன்னேற்றக் கழகத்தைச் சேர்ந்தவர். செய்யாறு சட்டமன்றத் தொகுதியில் இருந்து தமிழக சட்டமன்றத்துக்கு நான்கு முறை தேர்ந்தெடுக்கப்பட்டார்.
# கா. கோவிந்தன்

## வாழ்க்கைக் குறிப்பு

புலவர் கோவிந்தனின் பெற்றோர் காங்க முதலியார் - சுந்தரம் அம்மையார் ஆவர். செங்குந்தர் கைக்கோள முதலியார் மரபை சேர்ந்த இவரது குடும்பம் நெசவும், உழவும் செய்து வந்தது. கோவிந்தன் செய்யாற்றில் தனது ஆரம்பக் கல்வியை முடித்தார். 1934 இல் பள்ளி இறுதி வகுப்பில் தேறினார். 1940 இல் சென்னைப் பல்கலைக்கழகத்தின் வித்வான் பட்டம் பெற்றார். 1941இல் வேலூரில் பள்ளி ஆசிரியர் பணியில் சேர்ந்தார்.
# கா. கோவிந்தன்

## அரசியல்

சிறுவயது முதல் தனித்தமிழ் இயக்கத்திலும் நீதிக்கட்சியிலும் ஈடுபாடு கொண்டிருந்தார். 1938 இந்தி எதிர்ப்புப் போராட்டத்தில் பங்கேற்றார். திராவிடர் கழகத்திலிருந்து பிரிந்து சென்று அண்ணா, திராவிட முன்னேற்றக் கழகத்தைத் (திமுக) தொடங்கிய போது அதில் இணைந்தார். 1952 சட்டமன்றத் தேர்தலில் திமுக ஆதரவு வேட்பாளருக்காக செய்யாறு பகுதியில் பிரச்சாரம் செய்தார். 1958 இல் திருவத்திபுரம் (செய்யாறு) பேரூராட்சி உறுப்பினராகத் தேர்ந்தெடுக்கப்பட்டார். 1962 சட்டமன்றத் தேர்தலில் செய்யாறுத் தொகுதியில் போட்டியிட்டு வெற்றி பெற்றார். 1967, 1971 மற்றும் 1977 தேர்தல்களிலும் அதே தொகுதியிலிருந்து திமுக சார்பாகப் போட்டியிட்டு வென்றார். 1967-69 இல் சட்டமன்றத் துணைத்தலைவராகப் பணியாற்றினார். 1969-71 மற்றும் 1973-77 காலகட்டங்களில் சட்டமன்றத் தலைவராகப் பணியாற்றினார். 1984 நாடாளுமன்றத் தேர்தலில் அரக்கோணம் மக்களவைத் தொகுதியிலிருந்து போட்டியிட்டு தோல்வியுற்றார்.  
கோவிந்தன், திமுக வில் பல கட்சிப் பொறுப்புகளை வகித்துள்ளார். அக்கட்சி நடத்திய பல்வேறு போராட்டங்களில் பங்கேற்று பல முறை சிறை சென்றார். தமிழக அரசு அவரது நூல்களை நாட்டுடைமையாக்கியுள்ளது.
# கா. கோவிந்தன்

## படைப்புகள்

புலவர் கோவிந்தன் மொத்தம் 71 நூல்களை எழுதியுள்ளார். அவற்றுள் சில:  
- திருமாவளவன்
- நக்கீரர்
- பரணர்
- கபிலர்
- ஔவையார்
- பெண்பாற் புலவர்
- உவமையாற் பெயர் பெற்றோர்
- காவல பாவலர்கள்
- கிழார்ப் பெயர் பெற்றோர்
- வணிகரிற்ப் பாவலர்கள்
- மாநகர்ப் பாவலர்கள்
- உறுப்பாலுல் சிறப்பாலும் பெயர் பெற்றோர்
- அதியன் விண்ணத்தனார் முதலிய 65 புலவர்கள்
- குட்டுவன் கண்ணனார் முதலிய 80 புலவர்கள்
- பேயனார் முதலிய 39 புலவர்கள்
- சேரர்
- சோழர்
- பாண்டியர்
- வள்ளல்கள்
- அகுதை முதலிய நாற்பத்து நால்வர்
- திரையன் முதலிய இருபத்து ஒன்பதின்மர்
- கால்டுவெல் - திராவிட மொழிகளின் ஒப்பிலக்கணம்
- இலக்கிய வளர்ச்சி
- அறம் வளர்த்த அரசர்
- நற்றிணை விருந்து
- குறிஞ்சிக் குமரி
- முல்லைக் கொடி
- கூத்தன் தமிழ்
- கழுகுமலைப் போர்
- மருதநில மங்கை
- பாலைச்செல்வி
- நெய்தற்கன்னி
- கலிங்கம் கண்ட காவலர்
- தமிழர் தளபதிகள்
- சாத்தான் கதைகள்
- மாதரார் தொழுதேத்தும் மாண்புடையாள்
- தமிழர் வாழ்வு
- பண்டைத் தமிழர் போர்நெறி
- காவிரி
- சிலம்பொலி
- புண் உமிழ் குருதி
- அடு நெய் ஆவுதி
- கமழ் குரல் துழாய்
- சுடர்வீ வேங்கை
- நுண்ணயர்
- தமிழர் வரலாறு
# விண்கலம்

செல்வதற்கும் பயன்படுத்தப்படுகின்றன.]]
135 முறை விண்ணுக்கு சென்று வந்துள்ளன. ("கொலம்பியா"-வின் முதல் ஏவல் காட்டப்பட்டுள்ளது)]]  
விண்வெளிப் பயணத்திற்குப் பயன்படும் ஒரு கலன், வாகனம் அல்லது எந்திரம் **விண்கலம்** (*Spacecraft*) எனப்படும். விண்கலங்கள் பல்வேறு முக்கிய பயன்பாடுகளுக்குப் பயன்படுத்தப்படுகின்றன. குறிப்பாக தொலைத் தொடர்பு, புவி அவதானிப்பு, வானிலை ஆய்வு, தெரிமுறை செலுத்து நெறி, கோள்கள் ஆய்வு மற்றும் மனிதர்களையும் சரக்குகளையும் விண்வெளிக்கு அனுப்பவும் இவை பயன்படுகின்றன.  
சுற்றுப்பாதை விண்கலங்கள் மீள்பயன்பாட்டுக்குகந்ததாகவும் இருக்கலாம்; பூமிக்குத் திரும்பிவரும் முறையைப் பொறுத்து விண்கலங்கள் இறக்கையற்ற விண்பெட்டகம் மற்றும் இறக்கையுடைய விண்ணூர்தி என வகைப்படுத்தப்படுகிறது.  
தற்காலத்தில் ஒருசில நாடுகளே விண்பறப்புச் செயல்திறனைப் பெற்றுள்ளன: ருசியா (ருசிய மத்திய விண்வெளி முகமை), அமெரிக்கா (நாசா, அமெரிக்க வான்படை, ஸ்பேஸ்-எக்சு (இது ஒரு தனியார் நிறுவனம்)), ஐரோப்பிய ஒன்றியம் (ஐரோப்பிய விண்வெளி முகமை), சீன மக்கள் குடியரசு (சீன தேசிய விண்வெளி நிர்வாகம்), யப்பான் (யப்பானிய விண்வெளி ஆய்வு முகமை) மற்றும் இந்தியா (இந்திய விண்வெளி ஆய்வு அமைப்பு). 2012 நிலவரப்படி அமெரிக்கா, ருசியா மற்றும் சீனா விண்பறப்புச் செயல்திறனை செய்துகாட்டியுள்ளன.  
விண்கலம் மற்றும் விண்வெளிப் பறப்பு ஆகியவை அறிவியல் புனைவுகளில் பெரிதும் மையக்கருத்துகளாகப் பயன்படுத்தப்படுகின்றன.
# வரலாறு

மனிதரால் ஏவப்பட்ட முதல் செயற்கைக்கோள் இசுப்புட்னிக் 1 (Sputnik 1) ஆகும். அக்டோபர் 4, 1957 - அன்று சோவியத் யூனியனால் *தாழ்நிலை புவிசுற்றுப்பாதை*க்கு செலுத்தப்பட்டது. இசுப்புட்னிக் ஏவல் ஒரு தனித்த நிகழ்வாக இருப்பினும் மனித வரலாற்றில் அது ஒரு மிக முக்கியமான நிகழ்வாகும். *விண்வெளி யுகம்* (Space Age) என்று அறியப்படுகின்ற அதி தீவிரமான வளர்ச்சி கண்ட காலத்துக்கு இது முதல்படியாக அமைந்தது . இக்காலகட்டத்தில் அறிவியல், தொழில்நுட்ப, இராணுவ மேம்பாடு மற்றும் ஆய்வுகள் பெரும் முக்கியத்துவம் பெற்றன. விண்வெளி தொழில்நுட்பத்தின் முதல் படியாக அமைந்ததோடல்லாமல், அதன் சுற்றப்பாதை மாறுபாடுகளை வைத்து வளிமண்டலத்தின் மேல் படலங்களின் அடர்த்தி அளவிடப்பட்டது. மேலும், அயனமண்டலத்தில் ரேடியோ அலைகளின் பரவல் பற்றிய தரவுகளையும் பூமிக்கு அனுப்பி வைத்தது. இந்த செயற்கைக்கோள் 29,000 கி.மீ./மணி வேகத்தில் பயணித்தது. புவியை 96.2 நிமிடங்களுக்கு ஒருமுறை சுற்றிவந்தது. 20.005 மற்றும் 40.002&nbsp;MHz அலைவரிசைகளில் ரேடியோ சமிக்ஞைகளை வெளியிட்டது.  
இசுப்புட்னிக் 1 செயற்கைக்கோள் புவியை சுற்றிவந்த முதல் விண்கலமாக இருப்பினும், அதற்கு முன்னரே மனிதர் செலுத்திய பல கலங்கள் 100 கி.மீ. உயரத்தை எட்டியிருக்கின்றன. *பன்னாட்டு வானூர்தியியல் கூட்டமைப்பு* விதிமுறைகளின்படி, 100 கி.மீ. உயரத்தை எட்டிய கலம் விண்வெளியில் பயணித்தது என்று கொள்ளப்படும். இந்த 100 கி.மீ. எல்லை, கார்மன் கோடு (Karman Line) என்று அழைக்கப்படுகிறது. அவற்றுள் முக்கியமாக 1940-களில் வி-2 ஏவுகணைகளின் சோதனை ஏவுதல்களில் பல 100 கி.மீ. எல்லையை தாண்டியிருக்கின்றன.
# முந்தைய மற்றும் தற்கால விண்கலங்கள்

## மனிதர்செல்லும் விண்கலங்கள்

2011-வரை சோவியத் யூனியன்/ரசியா, அமெரிக்கா, சீனா ஆகிய மூன்று நாடுகள் மட்டுமே வெற்றிகரமாக மனிதர்செல்லும் விண்கலங்களை செலுத்தியுள்ளன. இந்தியா, ஜப்பான், ஐரோப்பா (ESA) ஆகியவை மனிதர்கள் செல்லும் விண்கலங்களின் வடிவமைப்பு மற்றும் மேம்பாட்டில் ஈடுபட்டிருக்கின்றன.  
மனிதர் பயணித்த முதல் விண்கலம் வஸ்தோக் 1 (Vostok 1) 1961-ல் செலுத்தப்பட்டது. இதில்தான் யூரி ககாரின் பூமியை சுற்றிவந்தார். முதல் விண்வெளி வீரர் என்ற புகழ்பெற்றார். வஸ்தோக் விண்கலம் மேலும் ஐந்து விண்வெளித் திட்டங்களில் பயன்படுத்தப்பட்டது. இரண்டாவது விண்கலம் ஃபிரீடம் 7 ஆகும். 1961-ல் ஏவப்பட்ட இதில் அமெரிக்க விண்வெளி வீரரான அலன் ஷெப்பர்ட் துணை-சுற்றுப்பாதை விண்வெளிப் பயணத்தை மேற்கொண்டார். இந்த விண்கலம் 187 கி.மீ. உயரத்தை எட்டியது. இதைத் தொடர்ந்து மேலும் ஏழு மெர்க்குரி விண்கலங்கள் விண்வெளித் திட்டங்களில் பயன்படுத்தப்பட்டன.  
விண்ணோடத்தைத் தவிர்த்து ஏனையபுவிக்குத் திரும்பும் மனிதர்செல்லும் விண்கலங்கள் யாவும் விண்பெட்டகங்கள் ஆகும்.  
நவம்பர் 2000-லிருந்து மனிதர் தங்கியிருக்கும் அனைத்துலக விண்வெளி நிலையம் ஆனது, அமெரிக்கா, ருசியா, கனடா மற்றும் பல நாடுகளின் கூட்டு முயற்சித் திட்டமாகும்.
# முந்தைய மற்றும் தற்கால விண்கலங்கள்

## மனிதர்செல்லும் விண்கலங்கள்

#### விண்ணூர்திகள்

மறுபயன்பாட்டுக்கு உகந்த விண்கலங்களில் சில மனிதர்செல்லும் விண்வெளிப் பயன்பாடுகளுக்கென வடிவமைக்கப்பட்டவை ஆகும், இவை விண்ணூர்திகள் என்றழைக்கப்படுகின்றன. இவ்வகை வாகனங்களில் முதலில் செயல்பாட்டில் வெற்றிகரமாக ஈடுபடுத்தப்பட்ட விண்கலம் *நோர்த் அமெரிக்கன் எக்ஸ்-15* ஆகும். 1960-களில் இவ்விண்கலம் இருமுறை மனிதர்களை 100 கி.மீ.-க்கும் மேலான உயரங்களுக்குக் கொண்டுசென்று திரும்பியது. முதல் விண்ணூர்தியான எக்சு-15 சூலை 19, 1963 அன்று வான்-ஏவப்பட்டு துணைசுற்றுப்பாதை நிலையை அடைந்தது.  
விண்ணோடம் என்றழைக்கப்பட்ட பகுதியாக மறுபயன்பாட்டுக்கு உகந்த சுற்றுப்பாதை விண்கலங்கள் அமெரிக்காவால் ஏப்ரல் 12, 1981 அன்று ஏவப்பட்டது. விண்ணோட யுகத்தில் மொத்தம் ஆறு விண்ணோடங்கள் கட்டப்பட்டன. அவற்றுள் ஐந்து விண்ணோடங்கள் விண்வெளிப் பயணங்களுக்குப் பயன்படுத்தப்பட்டன. எண்டர்பிரைசு விண்ணோடம் புவிநோக்கி திரும்பி வருதல் மற்றும் தரையிறங்குதல் போன்ற ஆய்வுகளுக்கு பயன்படுத்தப்பட்டது. போயிங் 747 விமானத்தின் மேலேற்றப்பட்டு வானிலிருந்து ஏவப்பட்டு அந்தச் சோதனைகள் செய்யப்பட்டன. முதன்முதலில் விண்ணுக்கு சென்ற விண்ணோடம் கொலம்பியா ஆகும். அதற்குப் பின்னர் சாலஞ்சர், டிஸ்கவரி, அட்லாண்டிசு மற்றும் எண்டெவர் ஆகியவை விண்வெளிப் பயணத்துக்குப் பயன்படுத்தப்பட்டன. சாலஞ்சர் விண்ணோடம் விபத்தில் அழிந்ததால் அதற்குப் பதிலாக எண்டெவர் விண்ணோடம் கட்டப்பட்டது. பிப்ரவரி 2003-ல் பூமிக்குத் திரும்புகையில் ஏற்பட்ட பெருவிபத்தில் கொலம்பியா விண்ணோடம் சிதறி அழிந்தது.  
முதல் தானியங்கு பகுதி-மறுபயன்பாட்டுக்கு உகந்த விண்கலம் பியூரான் (Buran) சோவியத் யூனியனால் நவம்பர் 15, 1988 அன்று வானில் செலுத்தப்பட்டது. அந்த ஒரு பறத்தலுக்கு மட்டுமே புரான் விண்கலம் ஈடுபடுத்தப்பட்டது. மனிதர் குழு செல்லும் வகையில் வடிவமைக்கப்பட்ட இந்த விண்ணூர்தி பெருமளவு அமெரிக்க விண்ணோடத்தை ஒத்திருந்தது. நிதிப் பற்றாக்குறை மற்றும் சோவியத் யூனியனின் பிளவு ஆகிய காரணங்களால் புரான் விண்கலத்தின் மேம்பாடு தடைபட்டது. பின்னர், அமெரிக்க விண்ணோடம் தேவையெனில் தானியங்கு முறையில் புவிக்குத் திரும்பும் வகையில் மாற்றி வடிவமைக்கப்பட்டது.
# முந்தைய மற்றும் தற்கால விண்கலங்கள்

## மனிதர்செல்லும் விண்கலங்கள்

### மனிதரற்ற விண்கலங்கள்

#### மனிதர் செல்லும் வகையில் வடிவமைக்கப்பட்டு மனிதரற்ற விண்கலமாக பயன்படுத்தப்பட்டவை

- சான்ட்/எல்1 - நிலவை சுற்றிவந்த விண்பெட்டகம்
- எல்3 - நிலவை சுற்றிவந்த விண்பெட்டகம் மற்றும் நிலவில் தரையிறங்கிய கலம்
- டிகேஎஸ் - விண்பெட்டகம்
- பியூரான் - சோவியத் விண்ணோடம்
# முந்தைய மற்றும் தற்கால விண்கலங்கள்

## மனிதர்செல்லும் விண்கலங்கள்

### மனிதரற்ற விண்கலங்கள்

#### பகுதி-மனிதர் சென்ற கலங்கள்: விண்வெளி நிலையங்களாக (அ) விண்வெளி நிலையத்தின் ஒரு பகுதியாக மனிதர் பயணித்த விண்கலங்கள்

- புராக்ரஸ் - மனிதரற்ற சரக்கு விண்கலம் (ரசியா)
- டிகேஎஸ் - மனிதரற்ற சரக்கு விண்கலம் (ரசியா) மற்றும் விண்வெளி நிலையத்தின் பகுதி
- தானியங்கு மாற்றல் வாகனம் - ஐரோப்பிய சரக்கு விண்கலம்
- எச்-II மாற்றல் வாகனம் - ஜப்பானிய சரக்கு விண்கலம்
- டிராகன் (விண்கலம்) - மனிதரற்ற விண்கலம் (தனியார்)
# முந்தைய மற்றும் தற்கால விண்கலங்கள்

## மனிதர்செல்லும் விண்கலங்கள்

### மனிதரற்ற விண்கலங்கள்

#### புவி சுற்றுப்பாதை செயற்கைக்கோள்கள்

- இசுப்புட்னிக் 1 - உலகின் முதல் செயற்கைக்கோள்
- எக்ஸ்புளோரர் 1 - முதல் அமெரிக்க செயற்கைக்கோள்
- ஸ்கோர் திட்டம் - அமெரிக்கா - முதல் தொலைத்தொடர்பு செயற்கைக்கோள்
- இசுப்புட்னிக் 2 - சுற்றுப்பாதைக்கு விலங்கை எடுத்துச்சென்ற முதல் கலம் ( லைக்கா )
- இசுப்புட்னிக் 5 - சுற்றுப்பாதையிலிருந்து வெற்றிகரமாக புவிக்கு மீண்டும் வரவழைக்கப்பட்ட முதல் கலம் - விலங்கு உயிர்பிழைத்தது; வஸ்தோக் முன்னோடி
- சின்காம் (Syncom) - முதல் புவி ஒத்தியக்கப்பாதை தொலைத்தொடர்பு செயற்கைக்கோள்
- ஹபிள் விண்வெளித் தொலைநோக்கி - சுற்றுப்பாதையில் இருக்கும் மிகப்பெரும் விண்ணாய்வகம்
- போயிங் எக்ஸ்-37 - முதல் விண்விமானம்  
சூன் 2011 நிலவரப்படி, 2000-க்கும் மேற்பட்ட விண்கலங்கள் சுற்றுப்பாதையில் இருக்கின்றன.
# முந்தைய மற்றும் தற்கால விண்கலங்கள்

## மனிதர்செல்லும் விண்கலங்கள்

### மனிதரற்ற விண்கலங்கள்

#### நிலவு தேட்டிகள் / நிலவாய்வி

- க்ளமென்டைன் (Clementine) - அமெரிக்க கடற்படை திட்டம், நிலவை சுற்றிவந்தது; துருவங்களில் ஹைட்ரஜன் இருப்பதைக் கண்டறிந்தது
- ககுயா - ஜப்பானிய நிலவுத் தேட்டி
- லூனா 1 - முதல் நிலவு ஆய்வுக் கலம்
- லூனா 2 - முதல் நிலவில் மோதிய கலம்
- லூனா 3 - நிலவின் மறுபக்கத்தின் முதல் படங்கள்
- லூனா 9 - நிலவில் முதன்முதலில் வெற்றிகரமாக தரையிறங்கிய கலம்
- லூனா 10 - நிலவை முதன்முதலில் முழுமையாக சுற்றிவந்த கலம்
- லூனா 16 - மனிதரற்ற கலம் - முதன்முதலில் நிலவு மாதிரிகளைக் கொண்டுவந்தது.
- லூனார் ஆர்பிட்டர் - மிகவும் வெற்றிகரமான நிலவு வரைபடம் உருவாக்கிய விண்கலம்
- லூனார் ப்ராஸ்பெக்டர் - துருவங்களில் ஹைட்ரஜன் இருப்பதை உருதிப்படுத்தியது
- லூனார் ரிகான்னசென்ஸ் ஆர்பிட்டர் - பாதுகாப்பாக தரையிறங்குதற்கான இடங்களைக் கண்டறிந்தது; தனிம வளங்களைக் கண்டறிந்தது
- லுனோகோட் - சோவியத் நிலவு ஊர்திகள்
- ஸ்மார்ட் 1 - ஐரோப்பிய நிலவு மோதல் கலம்
- சர்வேயர் - நிலவில் வெற்றிகரமாக தரையிறங்கிய முதல் அமெரிக்க கலம்
- சந்திரயான்-1 - முதல் இந்திய நிலவு ஆய்வுத் திட்டம்
# முந்தைய மற்றும் தற்கால விண்கலங்கள்

## மனிதர்செல்லும் விண்கலங்கள்

### மனிதரற்ற விண்கலங்கள்

#### கோள்களிடை தேட்டிகள்

- அகாட்சுகி - ஜப்பானிய 'வெள்ளி' சுற்றுளவி
- காசினி-ஹைஜென்சு - முதல் சனிக்கோள் சுற்றுளவி + அதன் துணைக்கோளான டைட்டனில் தரையிறங்கிய முதல் கலம்
- க்யூரியாசிட்டி - 2012-ல் நாசாவினால் அனுப்பப்பட்ட செவ்வாய் நில-ஊர்தி
- கலிலியோ - முதல் வியாழன் சுற்றுளவி + கீழிறங்கு தேட்டி
- வைகிங் 1 - செவ்வாயில் முதன்முதலில் வெற்றிகரமாக தரையிறங்கிய கலம்
# முந்தைய மற்றும் தற்கால விண்கலங்கள்

## மனிதர்செல்லும் விண்கலங்கள்

### மனிதரற்ற விண்கலங்கள்

#### மற்றவை - தொலைதூர விண்வெளி கலங்கள்

- க்ளஸ்டர் (Cluster)
- டீப் ஸ்பேஸ் 1 (Deep Space 1)
- டீப் இம்பாக்ட் (Deep Impact)
- ஜெனசிஸ் (Genesis)
- ஹயபுசா (Hayabusa)
- ஸ்டார்டஸ்ட் (Stardust)
- ஸ்டீரியோ (STEREO) - சூரியனின் முழு படத்தை முதன்முதலில் எடுத்த கலம்; சூரிய ஆய்வு கலம்
# முந்தைய மற்றும் தற்கால விண்கலங்கள்

## மனிதர்செல்லும் விண்கலங்கள்

### மனிதரற்ற விண்கலங்கள்

#### அதிவேகமான விண்கலம்

- ஹீலியோஸ் I & II (Helios I & II) - சூரிய தேட்டி/ஆய்விகள் (252,792 கி.மீ./மணி or 157,078 மைல்கள்/மணி)